Konkurss jauniešiem par Dobeles novada logotipa un devīzes projekta izstrādi

Saskaņā ar Dobeles novada domes 2013.gada 30.maija lēmumu Nr.149/5 apstiprināto

Dobeles novada pašvaldības jauniešu aktivitāšu un bērnu vasaras nometņu projektu fonda nolikumu, Dobeles novada pašvaldība izsludina konkursu jauniešiem par Dobeles novada logotipa un devīzes projekta izstrādi.

 Daudzas Latvijas pašvaldības paralēli oficiālajai simbolikai (ģerbonis, karogs) lieto neformālus simbolus – pilsētu vai novadu raksturojošu grafiski izstrādātu logotipu ar devīzi, kuras lietošana parasti netiek strikti reglamentēta, bet tai ir svarīga loma pašvaldības atpazīstamības veidošanā. Tā kalpo par sava veida pilsētas vai novada zīmolu. Jaunieši ir tā sabiedrības daļa, kura tuvākajā nākotnē darbosies novadā un to tālāk attīstīs, tādēļ konkursa mērķis ir apkopot novada jauniešu skatījumu par to, ar ko viņiem asociējas novads, un kādam jābūt Dobeles novada zīmolam.

1.Konkursa nosacījumi.

1.1 Dalībniekiem jāiesniedz grafiski izstrādāta ideju skice Dobeles novada logotipam ar devīzi.

1.2 Logotips šī konkursa izpratnē – grafiski attēlots kodolīgs Dobeles novada neformāls simbols.

1.3 Devīze šī konkursa izpratnē – īss, kodolīgs sauklis vai teiciens, kas atspoguļotu mūsu asociācijas par savu novadu.

1.4 Logotipam jābūt kontekstā ar devīzi un iesniegtam kā vienotam priekšlikumam.

1.5. Logotipa un devīzes skices iesniedzējs ir atbildīgs par to, ka iesniedz savu radīto darbu, kas atbilst LR likumdošanas normām, autortiesību, morāles un ētikas normām.

2.Iesniedzamā darba formāts un noformējums:

2.1 Darbs jāiesniedz digitālā formā, .jpg, vai .pdf failu formātos, sūtot uz e- pasta adresi: inita.neimane@dobele.lv

2.1 pielikumā jābūt norādītam autora(-u) vārdam, uzvārdam, e- pasta adresei, tālruņa numuram.

3.Dalībnieki:

3.1 Konkursā var piedalīties jaunieši, kuru dzīvesvieta ir Dobeles novadā vecumā no 13- 25 gadiem.

3.2 Autoru skaits vienam darbam nav ierobežots, tāpat arī viens autors, vai autoru grupa var iesniegt vairākus priekšlikumus, kuri tiks vērtēti atsevišķi.

4.Darbu iesūtīšanas un izvērtēšanas termiņi:

4.1 darbi jāiesūta līdz 30.12.2013.

4.2 darbi tiks izvērtēti līdz 30.01.2014.

4.3 darbus vērtēs Dobeles novada domes „Jauniešu projektu un bērnu vasaras nometņu fonda finansiālā atbalsta piešķiršanas komisijas” izveidota žūrija.

5.Balvas.

5.1 1.vieta -50 LV L, 2.vieta – 30 LVL, 3.vieta - 20LVL,

5.2 sabiedrības balva – iesniegtie darbi tiks publicēti portālos [www.dobele.lv](http://www.dobele.lv), kur vienu mēnesi būs iespēja balsot par tīkamāko variantu.

6.Citi nosacījumi.

6.1 Komisija nevērtēs darbus, kuri neatbilst iepriekšminētajiem kritērijiem, kā arī darbus, kuru saturs būs cieņu aizskarošs un neatbilstošs LR likumu normām.

6.2 Visi konkursa dalībnieku iesniegtie darbi paliek konkursa organizatoru īpašumā un

var tikt izmantoti pēc konkursa organizatoru ieskatiem jauniešu jomā.